METODOLOGIA PENTRU OBŢINEREA GRADELOR PROFESIONALE
ÎN PREOŢIE DE CĂTRE PERSONALUL CLERICAL

Revizuită în cadrul lucrărilor Comisiei speciale de la Patriarhia Română - 1 aprilie 2008 şi aprobată de Sfântul Sinod al Bisericii Ortodoxe Române în sedinţa Sa din 9-10 iulie 2008 prin Hotărârea de pe Temei nr. 1199/2008

GRADUL I
1. Gradul I se obţine, la cerere, după cel puţin 4 ani de la promovarea examenului pentru gradul II. 
2. Centrele de perfecţionare pentru obţinerea gradului I sunt cele aprobate de Sfântul Sinod, la Facultaţile de Teologie Ortodoxa din: Bucuresti, Iasi, Sibiu, Craiova, Timisoara si Cluj-Napoca. 
3. Dosarul de înscriere a licenţiaţilor în teologie pentru obţinerea gradului I se întocmeste în aceleasi condiţii ca la gradul II si va cuprinde în plus: 
- adeverinţa care sa ateste cel puţin 10 ani de vechime în preoţie; 
- dovada privind publicarea unor carţi, studii, articole, predici, cateheze, conferinţe, alte materiale de interes bisericesc (cel puţin 10 materiale); 
- participari la emisiuni radio si TV, cu binecuvântarea chiriarhului. 
7. Pentru examenul de gradul I, centrele de perfecţionare în colaborare cu centrele eparhiale alcatuiesc programa însoţita de bibliografia orientativa care va cuprinde teme de interes pentru preoţime cu conţinut teologic: pastoral-liturgic, cultural-misionar, social-filantropic si administrativ-gospodaresc, de drept bisericesc, administraţie parohiala si legislaţie. 
9. Subiectul pentru lucrarea de grad se alege de catre candidat dintre cele publicate cu acordul profesorului coordonator si cu aprobarea chiriarhului locului, cu cel mult un an înainte de împlinirea termenului de înscriere la grad. 
10. Dupa primirea dosarelor de înscriere, centrul eparhial stabileste o data comuna pentru susţinerea colocviului în vederea admiterii la grad. 
11. Colocviul de admitere se susţine pe baza programei orientative aprobate, în faţa unei comisii prezidata de chiriarhul locului sau a delegatului sau, alcatuita din cadre didactice universitare (profesor sau conferenţiar) si 1 - 2 consilieri administrativi de la centrul eparhial, cu gradul I sau doctori în teologie. Rezultatul colocviului de admitere se consemneaza prin calificativele "Admis" sau "Respins". 
12. Pentru gradul I, se efectueaza o inspecţie specială la parohia în care activeaza candidatul, în primul trimestru al anului, de catre un cadru didactic universitar, aparţinând centrului de perfecţionare, sau, în lipsa lui, de un preot profesor din învăţământul preuniversitar teologic (seminar teologic), care are gradul I sau este doctor în teologie, sau de un consilier administrativ de la centrul eparhial, cu gradul I sau doctor în teologie, ori de un preot de parohie, cu gradul I sau doctor în teologie, delegat de chiriarhul locului. 
13. Obiectivele inspecţiei speciale se stabilesc de către chiriarh, iar rezultatele acesteia si calificativul obţinut, cel puţin "bine", se consemneaza într-un proces verbal si se depun la dosarul candidatului. 
14. Lucrarea de grad se depune la centrul de perfecţionare pâna la 31 august, în vederea recenzarii de catre profesorul coordonator în cel mult 30 de zile si pentru stabilirea datei la care va avea loc colocviul pentru susţinerea lucrarii de grad, în trimestrul IV. 
15. Colocviul pentru susţinerea lucrarii de grad se organizeaza, pe eparhii, la centrul de perfecţionare la care s-a înscris candidatul, în faţa unei comisii prezidate de chiriarhul locului sau a delegatului sau (profesor sau conferenţiar), alcatuita din: profesorul coordonator, un cadru didactic din secţia în care se înscrie subiectul lucrarii de grad si delegatul centrului eparhial de care aparţine candidatul. 
16. Nota minima de admitere a lucrarii si de promovare a colocviului este 8 (opt). 
17. Candidaţii care nu au promovat colocviul pentru gradul I se pot prezenta la un nou examen în anul urmator, în aceleasi condiţii amintite mai sus. 
18. Centrul eparhial, pe baza cataloagelor comunicate de centrul de perfecţionare, înscrie în fisa personală a fiecarui preot rezultatul obţinut si elibereaza, la cerere, Certificat de acordare a gradului I.